
Preliminara expliko 


Quik pos mea partopreno en la 103-ma Universala 
Kongreso di Esperanto, me kompozis, en Esperanto, personal e 
privata raporto pasable detaloza, quan me sendis a tre mikra 
grupo de fidel amiki. 

Dum sat longa tempo me kovis la ideo tradukar la raporto 
ad Ido, kun la skopo publikigar ol (pos omisar la detali tro 
privata), por ke la generala publiko povez saveskar eventuale 
interesiva kongreso-detali qui ordinare ne aparas en raporti 
ofical, mi-ofical od oficalatra. Plurfoye me entamis la tasko, 
ma me sempre renuncis pos kelka tempo. Unlatere, semblis a 
me ke multa detali esas tro Esperantal e probable ne interesos 
profani; altra-latere, me sentis ke certena expresuri esas apene 
tradukebla e ke la originala stilo, pasable kalemburoza, semblas 
apene imitebla o riproduktebla en Ido, linguo ya ordinare kelke 
plu cirkonspekta, dotita per altra ritmo e diferanta kadenco. 

Tamen, esante tradukisto, me savas anke ke nulo esas 
absolute netradukebla. Pro to, me persistis ed insistis e, malgre 
multa interrupti, me tandem finis la tasko. Yen do la raporto, ne 
plus privata, ma ankore personala. Juez ol! 

Me itere dankas mea amiko Partaka pro lua pacienta e 


kompetenta revizo, sen qua la texto certe esus plu defektoza. 


1. Averto 


Ica paper-skrapuro, ! advere, ne esas klasifikebla kom 
raporto (pompoza nomo!), ed ol ne atingas mem la rango di 
artiklo. Ol ya konsistas ek nura dispersita impresi, o nepreciza 
“dagereotipuri,” pri mea experienci dum la 103-ma Universala 
(afektacema titulo!) Kongreso di Esperanto, qua eventis del 
28-ma di julio til la 4-ma di agosto di 2018 en la olima imperial 


urbo Lisboa, quan la Romani baptis Olisipo (nomo derivita de 





! paper-skrapuro: slangala vorto signifikanta «verko da paper- 
skrapero». paper-skrapero propozesis da Beaufront/Couturat 
(1915: 274) por tradukar la Franca gratte-papier, familiala e 
pejorativa vorto qua havas du senci: «kontoristo» e «mala 
skriptisto». Hike me vizas (jokoze!) la duesma. Por la unesma, nia 
lingui nacional disponas tre amuziva vorti ed expresuri, forsan 
slangale uzebla anke en nia logikoza e sinioratra Ido: «kontorala 
rato» (R kxaHuemipckas Kpbica, Cheka kancelářská krysa, 
Norvegiana kontorrotte, Finlandana konttorirotta), «plumo- 
pulsero» (A pen-pusher), «plumo-krokero» (Polona gryzipiórek), 
«krayono-pulsero» (A pencil pusher), «krayono-turnero» 
(Finlandana kynĉnpyorittijd), «inko-sugero» (H chupa-tintas), 
«inkuyo-pisero» (“Kataluna pixatinters) e mem «stulo-flatuero» 
(G Sesselfurzer)! 

*dagereotipar (A to daguerreotype, F  daguerréotyper, 
G daguerreotypieren, H dagerrotipar, I  dagherrotipare, 
R garepporunuponarb): fixigar la imajo di objekto, obtenita per 
kamero obskura, sur arjenta plako (olima formo di fotografo, 
anuncita da Louis Daguerre (1787-1851) en 1839). 


N 


Ulisses, segun quante on dicas) e quan la *Mauri? nomizis 


Gus (al-Lixbúná). 
2. Departo e voyajo 


Me departis saturdie, ye la 28-ma di julio, fru-matine, del 
treno-staciono di Espinho, mikra litoral urbo en la nordo di 
Portugal, quan me habiteskis, kun mea familio, un yaro ante 
nun cirkume. Me tranis adibe du rul-valizi, admaxime stopita: 
en un de li sidis vesti nur someral e la kustumal tualeto- 
implementi nekareebla, en l’altra squatis nur *stosi * de 
exempleri dil tri Esperanto-libri quin en 2018 ulmaniere 
akushis ica paper-skrapero — La senditoj, Periskope, Recenze 
—, per qui me intencis regalar amiki e fideli e sekrete provizar 


la libraro portota da Ionel” de Rotterdam. 


3 Mauro (A Moor, F More, FG Maure, HI moro, R waBp, 
L Maurus): membro di diversa tribui Araba e Berbera, precipue 
olti qui konquestis Iberia en 711 — Neves 2002a: 21-22, 2002b: 
16-17, 2008: 92-93, Stuifbergen 2005: 13. 

^'*stoso (A stack, AF pile, F tas, G Stapel, Stoß, HI pila, R kuna, 
crorika, Polona stos): amaso de samforma objekti surpozita. Vorto 
propozita da Moureaux (1975: 12), qua donis yena exempli: «stoso 
de libri, de pladi, de briki, de lenii, ec.». Segun Vex (1975: 14), la 
vorto amaso «ne suficas», nam stoso esas «amaso ne tote kaosatre 
aranjita, ma kelke kolonsimila». 

5 Tonel Ionet (n. 1956), Rumaniana esperantista skriptero, tradukero, 
editero e responsanto pri la libro-serverio di UEA. 


Me tranis la duvaliza 
*chombo sur aspera trotuaro, 
lente e penoze parirante la 


cirkume-un-kilometra disto 





inter habiteyo e staciono: ho, la 


nejuste famoza pavizuro Tipala pavizuro Portugalana: ya tre bela, ma 


Portugalana, qua sublime anke nekomfortoza... 


plezas al okuli ma samgrade nocas la pedi, konsistante ek 
nereguloza paralelepipeda pavi — nomizata paralelos en la 
jargono di ca urbo — quin juste abominas omna rul-stulieri,” 
biciklanti, dom-mastri tiranta rul-korbi, pulsanti di bebeo- 


vetureti,? gruchieri, olda bastonieri e... trananti di rul-valizi! 





6 *chombo (del *Swahila chombo): okazionala slango-vorto 
signifikanta «la tota vazaro, utensilaro, moblaro o bagajo di ula 
persono, familio od altra grupo», hike uzata kelke jokoze. 
rul-stulo (A wheelchair, F fauteuil roulant, chaise roulante, 
G Rollstuhl, H silla de ruedas, I sedia a rotelle, R uuBanunnuaa 
kozacka): stulo provizita per roteti, ordinare uzata da invalido od 
infirmo. En nia lexiki me trovis: rulanta stulo (Feder 1919: 547, 
Rylander 1989: 458) e rul-stulo (Dyer 1924a: 353). Meaopinione, 
la duesma (segun G) esas preferinda kam la unesma (segun F), nam 
rul-stulo ne sempre es rulanta. Exemple, esus kelke stranja parolar 
pri «haltinta rulanta stulo». Anke roto-stulo (segun AHIR) meritas 
konsidero, ma forsan esas preferinda rezervar ica vorto por altra- 
speca rotizita stuli (exemple, kontorala), qui ne multe rulas. 

8 bebeo-vetureto (A stroller, pushchair, F poussette, 
G Kinderwagen, H cochecito, I passeggino, R nerckaa konacka): 
specala rotizita veturo, ordinare senmotora, quan on pulsas per 
ansatra timono, ed en qua on transportas bebeo sidanta o jacanta. 


T 

Kande on povos tamen juar, en ica lando, trotuari ek glata 
pavi? 

Pos duadek-minuta trepidado surstrada me tandem reptis 
aden la staciono, e quik pose, dum vartar la treno, me shovis 
noto-kayereto ek mea tayo-sako” por enskribar la unesma 
notindajo. Ka *banalajo? Forsan ne tante. Mez-evanta viro, 
modeste vestizita, en sandali, pazis alonge la kayo e per posho- 
lampo “inspektis la sen-traversa rel-voyo. Quon il? Me ne quik 
intelektis, erste pos reflekto. Il ya serchadis moneto-peci sur la 
balasto! Yen do plusa mizerozo ca-urba qua shamas mendikar 
sur l'abomininda pavizuro e tale prokuris a su stranja moyeno 
por kelkete farsizar la stomako. De fenestro di mea 
apartamento sur la duesma e lasta etajo di nebela imoblo, 
hazardale me recente videskis viro, anke mez-evanta, qua rond- 
iris sur korto opozata ed ofte inklinis su extensante brakio 
adinfre. Nu, enfokiginte mea vido-globi, me remarkis ke il 


rekolias ed enposhigas pan-peceti quin vicina oldino del 





En nia lexiki me trovis: infanto-veturo (4-rota) ed infanto-chareto 
(2- o 3-rota) che Feder (1919: 387), infanto-vetureto che Dyer 
(1924b: 22) ed infant-vetureto che Rylander (1989: 28). La 
distingo da Feder segun la nombro de roti semblas nenecesa. 

? tayo-sako (A fanny pack, bum bag, F sac banane, H riñonera, 
G Bauchtasche, Hiifttasche, I marsupio, R noscuyro CYMKY): sako, 
ordinare “zipizita, “werata cirkum la tayo ed ordinare uzata por 
transportar mikra objekti (monetuyo, “smartfono, veho-karto, klefi 


et. p.). 


unesma etajo di laterala imoblo omnadie varsas adsur la strado, 
por nutrar la kolombi di nia quartero... 

La voyajo iris sen 
problemi e dilemi, sate e glate... 
ed akurate. Yen moderna treno 
komfortoza, pura, klimatizita, 


provizita per gratuita retal 





konekto. Pluse, omna sidilo La treno Alfa Pendular qua ligas Lisboa a Porto 
disponis propra konekto-buxo,!º do me povis quiete laborar per 
mea “komputero dum la tota voyajo e kelke prontigar la 
Power-Point-prizentajo di mea diskurso pri mea historiala 
Esperanto-dicionario, facota lor la “Esperantologiala Konfero 
dum la kongreso... 

En Lisboa me lojeskis che mea genitori, qui atingis ja tre 
respektinda evo. Mea patro, nun 86-yara, kelke klaudikas ma es 
tote (mem brilante) lucida, kontre ke mea matro, nun 82-yara, 
ajile pazas ma es obliviema, pro olima apoplexio. Okazione dil 


UK (Universala Kongreso) en Lisboa me do rivenis ad fontes: 





10 *konekto-buxo o femina konektilo (A socket, F prise, 
G Steckdose, H enchufe, 1 presa, R poserka): instaluro, ordinare 
inkastrita en parieto, provizita per orifici, en qui on stekas la metala 
stifti di (maskula) konektilo (A plug, F fiche, G Stecker, 
H clavija, I spina, R Buika) di elektrala kablo, por korentizar (A to 
plug in, F brancher, G einstecken, H enchufar, I attaccare alla 
presa, R noxxmouare) Mashino, aparato e t. p. 


al urbo quan me seninterrupte habitis inter mea 6-ma e 27-ma 
evo-yari e anke pose dufoye; al domo ube me i.a. lernis 
Esperanto unesmafoye en 1983 e, pos unesma renunco, itere e 
per la sama libro en 1987; e mem a la lito quan me unesmafoye 
polutis... 

Tamen Lisboa experiencis 
multa chanji dum la lasta yari, qui 
astonas ne-asidua vizitanto. Multa 
tradicional butiki remplasesis da 


internaciona kateni, biciklo-voyi 





sinuifas preske omnaloke, 


Lisbonana *tuktuko, kun farbizuro imitanta 
le azulejo (fayenca kareli dekorita). 


abundas *aparkeyi!! e preneyi di 
elektrala bicikli lokacebla, 
plularjeskis trotuari (quankam li preske sempre duras konsistar 
ek la nejuste famoza pavi!) e mem *tuktuki 2 ne mankas. 


Entote, ol divenis urbo plu turismal, plu kosmopolita, konseque, 


ll *aparkar (A to park, F garer, parquer, G parken, H aparcar, 
estacionar, I parcheggiare, R npunapkoBarb): haltigar vehilo por 
lasar ol provizore en loko apertita, ube ol povas restar dum minuti 
o dum hori. *aparkeyo: loko prearanjita, destinita a ta skopo. 
Vorto e defino propozata da Madonna (2018), qua tote juste 
dicernas gareyo (AFI garage, G Garage, H garaje, R rapax) de 
aparkeyo (AF parking, F stationnement, G Parkplatz, 
H aparcamiemto, estacionamiento, I parcheggio, R napkoBxa). 

12 *tuktuko (AFHI tuk-tuk, G Autorikscha, Tuk-tuk, R Tyk-TyK): tri- 
rota motorizita veturo, tradicionala en multa Aziana landi, nun 
uzata anke por transportar turisti en plura Europana urbi. 

min variema e plu chera, e anke min autentika. Fortunoze ol 
duras ofrar sua odoro partikulara, dolca, quale antee, malgre 


ubiqua poluto omnasorta. 


3. La Movadala Ferio... 


Tamen me vizis partoprenar kongreso, ka ne? Nu, la UK 
komencis precize ta-vespere, per t.n. Movadala Ferio, quan me 
vizitis unesmafoye. Lor mea antea UK-i (Warszawa, 1987; 
Valencia, 1993; Berlin, 1999) me ya faliabis partoprenar ta 
evento, se ol entote ja existis. Tre interesiva inicio, quan tamen 
tote fiaskigis la streteso dil klozajo selektita. Segun provizora 
listo anuncita, la ferio konsistus ek 110 tabli, an qui devus 
dejurar responsivi di omna imaginebla asociuri, societi, klubi, 
rondi ed editerii, en tre stranja aranjuro: exemple, segun la 
projeto, Ateista Tota-Monda Esperanto-Organizuro esus Vicina 
di Amikaro Bruno Groning e di Spiritista Editeria Asociuro 
F. V. Lorenz, ma anke di Tota-Monda Asociuro di Esperantisti 
Nefumera e di Liguro Internaciona di Blinda Esperantisti... 
Tamen, pro troa streteso dil ferieyo, me esis posibla 
disponebligar un tablo a singla societo; konseque, an singla 
tablo sidis o mem stacis dejuranti di du o tri societi, mem se oli 
havis skopi su-kontredicanta, ed on mustis tote disparate e 


pelmele expozar vari e donar informi ed expliki, nam flugo- 

foli pri riinkarnaco jacis kontigue di altri qui prizentis 
nerefutebla pruvi pri neexisto di Deo, o mem kelke kovris oli, 
od inverse. 

Pluse, la tota kongresanaro impetuoze trotis aden la 
klozajo. Omni parolis o mem klamis samtempe. La bruisacho e 
la varmegeso divenis netolerebla. Super singla expliko dal 
kurajozi qui dejuris an la tabli sonis lauteskanta murmuro dal 
turbo. Pluse, la vizitanti, quale sardini en lada buxo, apene 
povis reptar de tablo a tablo, malgre dispulsi, kudo-frapi e 
sencesa trafriskado. Nur prizanti di “hazardal” intertushi, 
inkognita palpi ed altra fingral aventuri (ultre posho-furtisti) 


bone standas en tala menajerii. En la 


TAĴONIIA” “nexta dio, la duesma numero di Tajo 


== Nia, la kongreso-kuriero, insertis pria 


Urbevira saluto Infans Kongreseto 


“poemeto” da kongresano 615 


Hodiau lureblipro 


(koncernesas Russ Williams, Usano 
Manĝu sed tree! D D D 
n = habitanta Polonia, e di qua la e-postal 
De kia?, 
Wen. aem F 
temer Gei adreso, segun la  kongreso-libro, 


Sumo sed jaŭde ekvarmo 


kontenas la kelke “makabra expresuro 


1 


Le | ; as 
La unesma numero di Tajo cxiomortas...): 
Nia, la kongreso-kuriero dil 
103-ma UK. 


3 «omnomortas». 

«Movadal ferio-interno? 
Tro densa, humida kaverno! 
Extere sur placo 


sen irga agaco 


plu plezus, ne esus konsterno». !“ 


La supera skriburo certe delektus Grigori Arosev — 


qua en recensuro certe titulizus ol «Poeziala poemo» —, nam 
ol esas kompendiale rimoza e tinklas per ritmo orel-plezanta e, 
precipue, nam ol ofras nemiskomprenebla senco. Do on povas 
facile konkluzar ke ol kompozesis da irgu altra kam modernista 
diletanto nehabila pri ca mestiero... 

Relate a Tajo Nia, plura kongresani questionis me pri la 


signifiko di ta misterioza titulo, e me vizis precize lo, kande 


4 Yen la originala texto: «Movada foiro interne? | Tro dense, 
humide, kaverne! | Ekstere sur placo / sen ajna agaco / pli plaĉus, 
neniel konsterne». 

15 Grigori Arosev: Rusa esperantisto qua, segun Camacho (2016: 66) 
«havas la honoro kompozir la maxim nekompetenta recensuro» 
(«havas la honoron esti verkinta la plej malkompetentan 
recenzon») pri mea Esperanto-poemaro Simptomoj (1999), quan il 
judikis kom «stranja» («stranga»), pro manko di rimi e mem senco 
(segun lua cerebro) e ritmo (segun lua orelo). Pro to il donis a sua 
“recensuro” la bizara titulo Poezio sed ne poemoj («Poezio ma ne 
poemi»)... 

Ip La vorto Tajo propozesis dal Braziliana Esperanto-skriptero 
Leopoldo Knoedt (1921-2000) en 1980, en La Luzidoj — lua 
kompleta tradukuro di Os Lusíadas, maestro-verko dal Portugalana 

= 


me, ante la kongreso, propozis ol a LKK (Lokala Kongreso- 
Komitato)... Pluse, segun posa naraco da Renato Corsetti!” dum 


kulisala tria babilo kun me e Carlo Minnaja!“ — en qua me 


poeto Luis de Camões (c. 1524-1580) —, por nomizar la maxim 
longa fluvio dil Iberiana peninsulo, nomata Tejo (['tezu]) en la 
Portugalana e Tajo (['taxo]) en la Hispana. Ica vorto esas quaze 
mezala o “transaktala” formo inter Tejo e Tajo e povus uzesar anke 
en Ido, evidente ortografiate segun la kustumala reguli di nia 
linguo: Tajo (['tazo]). To evitigus jenanta selekto inter la formi 
Portugalana e Hispana. 

Renato Corsetti (n. 1941): Italiana esperantisto e linguisto, 
prezidinto di UEA (2001-2007) e guidanto dil movado Bona 
Lingvo, qua vizas eskartar maxim multa neologismi de Esperanto e 
popularigar la uzo di maxim mikra nombro de radiki, exemple, per 
dicar deposteniĝi («deoficeskar») vice abdiki («abdikar»), 
praloĝanto («primhabitanto») vice aboriĝeno («aborijeno»), 
elektrokonservujo («elektro-konservuyo») vice akumulatoro, edc... 
Carlo Minnaja (n. 1940), Italiana matematikisto, tradukero, 
lexikografo, literatural kritikero e membro dil Akademio di 
Esperanto (depos 1973). Il esas “indijena” Esperanto-parolanto, 
same kam lua fratulo Nicola Minnaja (n. 1938), nam lia genitori, 
Luigi Minnaja (1899-1974) e Carolina Minio Paluello (1903— 
1984), parolis sempre Esperanto heme. Lua matral avulo, 
Michelangelo Minio (1872-1960), natur-ciencisto e famoza 
botanikal exploristo, apartenis ad Academia pro Interlingua, e 
Carlo esis ja tre frue informata ke existas Ido, same kam Latino 
Sine Flexione (LSF), nam heme trovesis ne nur Esperanto-libri, ma 
anke gramatiki di ta du lingui. En 1952, lor la UK en Oslo, dum 
vizito dal kongresani en la urbo, la grupo di Carlo renkontris 
turismala guidisto qua parolis Ido e, segun informo da Carlo ipsa 
(per privata Facebook-mesajo ye 2018-01-04). «ol esis a me, e 
anke al ceteri, tote komprenebla» («gi estis al mi, kaj ankaŭ al la 
aliaj, tute komprenebla»). Cetere, Carlo «sempre judikis la idisti 
kom gekuzi qui havas la sama viziono ma diferanta direciono» 
(«ĉiam konsideris la idistojn gekuzoj, kiuj dise velas, same celas»). 

intencale uzis fasketo de neologismi por provokar la simpatioza 
bon-linguano... — ul kongresanino plendabis ad ilta pro 
jenanta titulo en la unesma numero dil kongreso-kuriero: 
«Manĝu Cipe, sed frue!»!º («Manjez chipe, ma frue!»). Tala ya 
esas la diligenta kolegaro... 

Cetere, dum ita tria babilo me ne povis ne uzar la 
okaziono por itere pikar Renato per neologismala *banderilo.?? 
Nu, eventabis ya ke, en antea publika homajo a Marjorie 
Boulton?! (mardie, ye la 31-ma di julio), Humphrey Tonkin”? 
ed Anna Lowenstein” alterne deklamabis kelki del rondela 


Rimleteroj («Rimo-letri») quin la Britaniana poetino kambiis 


!° L’adjektivo ĉipa ankore judikesas kom neologismo, quankam ol 
sidas ja de 1972 en PIV. La kustumala vorto en Esperanto esas 
malmultekosta. Pro to la kongresanino plendis... 

20 banderilo (AHI banderilla, F banderille, G Banderilla, 
R 6anepunbs): pikilo kun rubandi quan la toreadori stekas en la 
dorso dil tauro. 

2! Marjorie Boulton (1924-2017): poetino qua skriptis en la Angla ed 
Esperanto, autoro i.a. di konocata biografio di L. L. Zamenhof 
(1962, 2-ma ed. 1989). 

2 Humphrey Tonkin (n. 1939): Britaniana-Usana linguisto, tradukero 
di Shakespeare en Esperanto e prezidinto di UEA (1974-1980 e 
1986-1989). 

23 Anna Lówenstein (n. 1951): Britaniana Esperanto-skripterino, 
spozo di Renato Corsetti e kunguidanto dil kontre-neologisma 
movado Bona Lingvo. 

kun William Auld?“ en 1953-1954. Li deklamabis tre plezante 
— Lowenstein kelke plu plezante kam Tonkin, mem brilante, 
malgre sua kelke tro remarkebla achento Angla —, e me 
audabis kun cinika plezuro la spozino di Corsetti voce lektar la 
12-ma rondelo, kompozita da Boulton ye 1953-10-20, en qua la 
fino dil unesma strofo sonas yene: «Mi volas vivi nek en frido / 
Nek en senbrida histerio». Me do moketis Corsetti pro ke lua 
spozino mustis koaktar su ipsa deklamar hororinda 
neologismo?” koram tanta homi — hommage oblige... —, ma il 
reaktis a mea provoko per nulo altra kam kelke bitra rideto. Pro 
politeso me tamen ne questionis il ka lua spozino esis hipokrita 
o nur obliviema, kande el aceptis partoprenar ta homajo a 
Boulton, nam en 2009, en la oktobrala numero di Esperanto 
(monatalo di UEA) el publikigabis artiklo (p. 195) sub la titulo 
Poetoj detruas nian lingvon («Poeti destruktas nia linguo»), en 
qua el reprimandas la verda bardi pro lia neologismal audaco. 


Exemple, un del “neologismi” qui maxime incitas el esas 


2 William Auld (1924-2006), Skota Esperanto-poeto e tradukero, 
autoro i.a. di La infana raso («L”infantala raso»), publikigita en 
1956 e judikata kom la maxim bona Esperanto-poemo tilnuna. 

25 «Me ne vol vivar en koldeso / Nek en senbrida histerio». 

26 En ordinara Esperanto on preske sempre dicas malvarma 
(«desvarma»!) vice frida («kolda»), quankam ica radiko prosperas 
en la vorto fridujo («frigorizilo»), qua apartenas al vortaro 
omnadia, mem di simpli e nekulturozi... 

firmamento, terorinda vorto a qua, luaopinione, on mustas 
substitucar ĉielvolbo («ciel-vulto»). 
Ankore pri Taĵo Nia, me emfazez ke, en la triesma 


8 en sua libro-rubriko, 


numero (p.3), ? Suso Moinhos, ? 
mencionis anke mea Ido-tradukuro La gardero di trupi (2016), 
olqua dum la kongreso esis komprebla en la libro-vendeyo, 
expozate sur la sama tablo kam mea Esperanto-versiono dil 
sama verko (La gardisto de gregoj, 2015). La du kuza 
tradukuri jacis tante apude, tote latero-an-latere, ke Moinhos 


mem sentis la bezono avertar: «Atentu»,?? forsan por ke nula 


kompremo prenez la blua vice la verda... 


4. Oriento ed Ocidento itere interrenkontras... 


Nu, me retrovenez al Movadala Ferio por dicar ke me 
sucesis, malgre la deplorinda kondicioni dil klozajo, reptar til 
la tablo di Japoniana Esperanto-Instituto, ed ibe me questionis 
pri Syozi Nobuyuki, kun qua me komencabis korespondar en 


2016, kande il, mediace da Jorge Camacho,” donace sendis a 





27 Konsultebla hike: 
https://uea.org/pdf/uk2018/UKKuriero 3.pdf 

28 Suso Moinhos (n. 1970): Galisiana filologo, poligloto e tradukisto, 
prizata Esperanto-poeto, tre agema en la sociala reti. 

2 «Atencez». 

? Jorge Camacho (n. 1966): tre *prolifika Hispana Esperanto-poeto, 
autoro i.a. di non originala poemari. 

me la du unika pvz-tomi?! (ne plus obtenebla che libro- 
serverii), qui mankis en mea kolekturo: de jeĥezkel a malahi e 
de josuo a jeremia (koncernesas la biblala tradukuri da 
Zamenhof qui olim aparis nek en La Revuo nek libro-forme che 
Hachette, do vera friandajo por “esperantologi e simila “nerdi). 
Lore anke me sendis ad il, kompense, kuverto farsizita per yena 
skriburi da me: Historia vortaro de Esperanto, La gardisto de 
gregoj, specala numeri 231 e 232 di Fonto (qui konsistas nur 
ek verki de mea ateliero, original e tradukita). Pose nia 
korespondado interruptesis por du yari, ma, duadek dii ante la 
kongreso en Lisboa, il trovis mea nomo en la listo de 
kongresani en la “sito di UEA, riskribis a me e sugestis ke me 
serchez lu dum la ferio an la mencionita tablo. 

Apud la tablo on prizentis a me lua afabla spozo, siorino 
Syozi Keiko, qua informis me ke me invitesis da lua spozulo 
por grupala dineo en extera restorerio, e ke ta-skope ni mustas 
quik adkurar taxio. Sur la voyo, ankore en la ferieyo, ni 
renkontris lua spozulo, anke tre afabla, ed exter la klozajo on 
prizentis a me plusa gasti, e ni omna ped-iris a strad-angulo por 
haltigar taxio. Dum ped-irar, s-rino Syozi konfesis a me ke 
erste recente lua spozo rekomendis ad el komencar lektar mea 
3! pvz: akronimo di plena verkaro zamenhofa, impozanta kolekturo de 


48 tomi editita dal Japoniano itô kanzi (1918-2005), ilqua skribis 
sempre per minuskuli. 

verki, pro tro granda quanto de neologismi. Me astonesis da ta 
naraco, nam dum nia korespondado s-rulo Syòzi ne hezitabis 
uzar vorti quala mido («posdimezo») e notora, ma me reaktis 
per nulo altra kam sincera rideto.... 

En restorerio Colina, sur strado Filipe Folque, ja 
konocata da le Syozi, ibe dejuninta en ta dio, me i.a. 
konoceskis tre interesiva gespozi (le Kitagawa), e s-rulo Syózi 
expresis a me sua joyo pro konstatar ke me parolas «tote 
normale», nam ante nia interrenkontro il kelke timis ke me 
uzos tro multa neologismi anke dum parolar! Anke Kitagawa 
Hisasi traktis la temo, nome il questionis me, kun rideto sincera 
— do, ne mokema —, ka me judikas mea manjajo kom 
bongusta («saporoza») o delica («delicioza»)! 

Me saveskis 1.a., ke Japoniana gespozi preferas dormar en 
separita liti o — se pekunioza — en aparta chambri, o mem — 
se naboba — sur diferanta etaji. Ta saja aranjo ne esas ofta en 
“Ocidento”, ube, segun quante me savas, on ankore judikas kom 
suspektinda la spozi od amoranti qui dormas en separita liti, 
quale se ulo ne esus en bona ordino inter li! Me experiencis tala 
reakto, quankam neexplicita, kande mea spozino Catarina e me, 
pos nia lasta-yara translojo, rezolvinte komencar dormar en 
separita liti — pro lua multe plu granda koldeso-sentemeso —, 


aceptis la unesma vizitanti... 

Nu, pri la dineo, me dicez ke ol esis tre interesanta ed 
amuziva exterkongresa “elemento dil programo”, ed omna 
Japoniani impresis me per sua sobra gayeso, diskreta sajeso, 
agreabla parolemeso (tamen ne babilachemeso), klara pronunco, 
bona linguo-dominaco e konstanta tendenco parolar en 
Esperanto, mem kande li intersusuris. Entote, tre agreabla 


atmosfero, qua bele kronizis la unesma kongreso-dio! 


~ 


~ 





En restorerio Colina. De sinistre, horlojo-sinse: Syôzi Keiko, Kitagawa Hisasi, Kitagawa 
Ikuko, Ulrich Lins (Germania), Povilas Jegorovas (Lituania), Gotoo Itosi, Gonçalo Neves, 
Syôzi Nobuyuki. 

Lundie, ye la 30-ma di julio, segun interkonsento per 
e-postala mesaji ante la kongreso, me dineis quare kun le Syòzi 
ed Ionel Onet en restorerio Café Lisboa, apartenanta al 
restorerio-kateno di José Avillez, Portugalana chef-koquisto, 
famoza precipue pro sua restorerio Belcanto, situita en la sama 
quartero, pro e per qua il ja recevis du Michelin-steli, ed ube on 
servas pekunioza gasti per friandaji (de qui, asertite, un 
kontenas mem oro!). Precize en ta luxoza repasterio s-rulo 
Syozi deziris dinear, ma es necesa demandar rezervo kun du- o 
tri-monata anticipo, ed il per e-postala mesajo komisabis me 
traktar la kozo erste tri semani ante la projetata dato, do ne esis 
posibla la oaziso, e ni mustis kontenteskar per min chika 
saturerio. Tamen la qualeso plezis, ed omno iris glate ed 
amuzive, quankam pri vini s-ulo Syozi havas postulema palato. 
Il gustis plura bone reputata reda nektari, e pos singla probo il 
ya regalis ni per lakonika komento nevarianta, kronizita per 
serafala rideto: «Akceptebla...».“? 

Ionel, barboza korpulento, tre amuziva kliento, parolis 
quale torento, kun vervo e sentimento, nam il havas, di vorti e 
temi, tre granda kontingento, e sonis sempre nov argumento, 
quankam, dum la bonimento, il duris manjar per briska dento, 


juante l'experimento, nia librista kompetento. Ionel, quala 


32 «Aceptebla». 

Pantagruel, per biro e vino laxigis la lango, ed inter mastiki, 
quanta kroniki, quant epizodi, quin ni, kuriozi, savuris e gustis! 
Il naracis burleskaji pri sua libro-serverio, i.a. pri Italiana 
rurano qua omna-duesma-semane per telefono komendas libri 
(e mem demandas lua helpo pri komplikita frazi renkontrita en 
tanta lektaji), en shokiva kontrasto a certena “eminenti” qui, 
segun semblo, dum tota yaro ne kompras mem un libro... 

Dum sua amuziva naraci Ionel ankore trovis tempo por 
venigar garsono e plendar pro nesuficanta salozeso di sua 
disho, quo astonis ed embarasis la restoreriano. Ilca demandis 
mil e un pardoni e quik queris e livris ad il saluyo, quan Ionel 
aceptis kun komprenema ed afabla rideto. 

Balde s-ulo Syozi montris e pose livris a me, por rapida 
konsulto, kayereto en qua il 1.a. notas e kolektas Esperanto- 
vorti ed -expresuri pri stupideso e foleso, e kun sua petulema 
charmiva rideto apene rezistebla il pregis me plurichigar la 
listo! Kun la helpo da Ionel, me adjuntis le sequanta: Stipo 
(«lenio-kapa»), beoto («Beotiano»), mankas klapo en lia kapo 
(«mankas klapo en lua kapo»), muso zumas en lia kapo 
(«musho zumas en lua kapo»), lia cerbo iris promeni («lua 
cerebro iris promenar»); pos la kongreso, per e-postala mesajo, 


me sendis ad il du plusa expresuri: li ne bone tiktakas («lu ne 

bone tiktakas»), en lia cerbo kreskas herbo («en lua cerebro 


regnas tenebro»)... 


Ye la fino, plusa surprizo. La | 


garsono, por kompensar la 
nesalozeso di lua disho, adportis ad 
Ionel loncho de *pudingo Abade de 
Priscos,”” forsan la maxim sukroza e 
kolesteroloza friandajo en la tota 


Portugalana gastronomio, ya 





Loncho de “pudingo Abade de Priscos. 


kontenanta mi-kilogramo de sukro, kinadek grami de lardo, 


karamelo-strato, kupo de Porto-vino ed — astonive — dek e 


kin viteli! Imaginez do, kara lekteri, la mieno dil garsono, 


kande Ionel, kun afable kompatema rideto, konfesis esar... 


diabetiko! Tamen la pudingo restis sur la tablo, inter rideti e 


mem ridegi, e pose Ionel, dum babilar, pokope, per mikra ma 


iterata kulieredi, quaze timide, quale se il volus konvinkar su 


ipsa ke il snapas pasable salubra nutrivo, manjis preske la tota 


friandajo! Ni omna ridegis! Quala neobliviebla vespero! 


33 Manuel Joaquim Machado Rebelo (1834-1930), ordinare konocata 
kom Abade («Abado») de Priscos, esis Portugalana katolika abado 
e gastronomo qua dum 47 yari oficiis en Priscos, mikra distrikto en 
la municipo Braga, en la nordo di Portugal. Il esas l'autoro di multa 


recepti, i.a. dil famoza pudingo. 

Jovdie, ye la 2-ma di agosto, renkontrinte me en la libro- 
vendeyo, quan il e me ofte e spenseme vizitis, ed informinte 
me ke il komendis 13 exempleri di mea verki, s-rulo Syózi itere 
invitis me dinear, ca-foye en sushi-restorerio. Ye 19 kloki me 
renkontris kin Japoniani ed un Chiniano en lia hotelo Fénix 
Urban, sur avenuo António Augusto de Aguiar, e de ibe ni sise 
ped-iris a restorerio Up to Sushi, sur la sepesma etajo di hotelo 
America Diamonds, sur strado Tomás Ribeiro. S-ulo Syózi 
marchis rapide ed ajile, quale se il esus plu yuna kam me, ma 
lua spozino ofte restis dope, apene kapabla akompanar ilua 
ritmo. Pluse, il facile e senhezite orientizesis sur la stradi, 
quankam il nultempe vizitabis Lisboa o Portugal ante la 
kongreso! 

En la restorerio il docis a me l’arto tenar e manuagar le 
hashi (manjo-bastoneti). Montrinte la korekta pozeso dil fingri, 
il instigis me hashi-agar la boko-tuko qua jacis avan me. «Tale 
on ordinare probas», il explikis. Quankam plumpe, me sucesis 
levar la blankajo e tante entuziasmeskis ke quik pose me probis 
per le hashi rekoliar de sur la tablo anke skribo-plumo e mem 
tota plado, til ke Japonianino, sidanta dextre di me, avertis ke 


tala cirkajo ne esas «polita»...** 


34 «bontona». 

Sinistre di me sidis la Chiniano, «di qua me ne volas 
memorar la nomo».?? Ja en la hotelo, lor nia interrenkontro, me 
komencabis konversar kun il, dum ke ni vartis la cetera gasti. Il 
parolis Esperanto fluante e libere e klare pronuncis, kontraste 
ad altra Chiniano, qua, lundie, ye la 30-ma di julio, fine di 
«instruktiva prizentado pri Japonia» 39 da Hori Yasuo (tre 
vervoza diskursero!),”” venis a me e, pos apene komprenebla 
balbuto, ridetante transdonis a me sua vizito-karto, sur qua esis 
videbla, ultre lua nomo, anke lua portreto, lua profesional 
qualifikeso («alta inĝeniero») e la nomo di lua firmo (Wuhan 
Yuhe Tekniko Kompanio). Me polite questionis, «Kion 


produktas via entrepreno?», 39 ed il ridetis, videble sen 


komprenir irgo. Me riformuligis la questiono, «Kion produktas 





35 Expresuro trovebla en la komenco dil unesma chapitro dil unesma 
parto di El ingenioso hidalgo don Quijote de la Mancha (1605), 
maestro-verko dal Hispana skriptisto Miguel de Cervantes (1547— 
1616): «En vilajo di La Mancha, di qua me ne volas memorar la 
nomo, nelonge ante nun habitis “hidalgo” de ti kun lanco en 
rasteliero, antiqua shildo, magra kavalacho e rapida levriero» 
(originale: «En un lugar de la Mancha, de cuyo nombre no quiero 
acordarme, no ha mucho tiempo que vivia un hidalgo de los de 
lanza en astillero, adarga antigua, rocin flaco y galgo corredor»). 
Sagaca lekteri balde intelektos pro quo me «ne volas memorar la 
NOMO»... 

3 «kleriga prezentado pri Japanio». 

37 Hori Yasuo (J ZH, n. 1941): Japoniana Esperanto-skriptero e 
honorumala membro di UEA. 

38 «alta injenioro». 

39 «Quon produktas vua firmo?». 

via kompanio?»,“ ed il respondis «Jes!».*! Nu, dialogo esis 
neposibla, do me adiis lu. Pose me transturnis la karto e lektis, 
sur olua dorso, detaloza makaronika deskripto netradukinda e 


mem netradukebla, quan me hike transskribas ipsis verbis: 


Ak rilacia potimera akvimua farbo 

LEAC por protekti akvan tralikon 

AitniveLa en La modo, anti-envejecimiento, forta ligo 
Sekureco e media protekto ne-toksa, akvo korodo 
Struktura plifortikigo riparo. Identigo de tertremo damajo 


Malnova konstruajo riparo malnova kiel 


Tamen on ne supozez ke nur “Orientana” kongresani ne 
savas orientizar su pri od en Esperanto. Exemple, dum 
enchambra Aikido-exerci, qui sequis pria diskurso da Mireille 
Grosjean, ^ ula kongresanino, recevinte de el tre facila 
instruciono pri facenda movo, ne povis respondar altre kam: 

; 43 
«no entiendo»... 


Nu, me retrovenez al sushi-restorerio ed a mea interesiva 


(quankam ne tre parolema) samtablano de Chinia. Il donacis a 





^ «Quon produktas vua kompanio?». 

si «Yes!». 

? Mireille Grosjean (n. 1946): Suisa Franca-lingua Esperanto- 
diskurserino e -voyajero, kunprezidanto di SES (Suisa Esperanto- 
Societo). 

43 «Me ne komprenas» (en la Hispana). 

me Chiniana kravato, plena de verda flori e bon-augura draki 
orea sur fundo obskura-blua, e anke buxeto kontenanta 50 
grami de «teo Zamenhof», lansita en 2017, lor la unesma 
aniversario dil transpaso dil autoro di Esperanto. Interna bela 
libreto plura-lingua docas ke la teo esas «Sustenata da familio 

Zamenhof» "e «Produktita da Teo-Kompanio Guangzhou- 


Haozhan en kunlaboro kun Beijingana Esperanto-Asociuro».* 
La libreto kontenas anke edifikiva frazi pri Esperanto e teo, da 
verda-stelani del tota mondo, inter qui olca, da Saed (Iranana 
Esperantisto de Shanghai): «Che ni teo ed Esperanto kunfluas 
sur lango»...** 

Unesmafoye en mea vivo me manjis sushi. Sempre antee 
me refuzabis tal inviti da amiki e konocati, nam me nauzeis pro 
la ideo manjar kruda fisho, ma ca-foye me aceptis la defio e 
delektis me per saporoza (o delicioza!) fileti atuna e salmona. A 
s-rulo Syózi ne plezis certena detali dil ofrata sushi-dishi (belega 
kompozuro Japoniatra!), quin il judikis kom «Usanatra» ^" — 


exemple, abundo ed inundo di Philadelphia-fromajo ed adjunto 


di mayoneza kovrajo — do ni simple ne komendis tala dishi. 


4 «Subtenata de Familio Zamenhof». 

4 «Produktita de Guangzhou-Haozhan Te-Kompanio kunlabore kun 
Pekina Esperanto-Asocio». 

4 «Ĉe ni teo kaj Esperanto kunfluas sur lango». 

Y «usonecaj». 

Dum la repasto ni babilis e 
barbuliis pri fishi, legumi e koquaji. 
S-ulo Syòzi sempre kunportas kayereto, 
en qua il enskribas la nomi, Japoniane 


ed Esperante, di omna fishi e altra kozi 





importanta por la  “Niponana 


Salo-grilita *saurelo segun Japoniana 


gastronomio. En ol ne mankas mem i : 
maniero, kun le hashi (supre) e segun 


trakuruso, ^5 propozata Esperanto-nomo Portugalana stilo, kun bolio-koquita 
potati (infre). 


di tre saporoza fisho, tam populara en SITA 
Portugal kam en Japonia, nomizebla z 

kom *saurelo * en Ido. En Japonia, 
segun Nakamura (1964: 180), «on 


grilas ol kun salo»? (do, same kam che 





ni) o «bolio-koquas kun sukro e *soyo- 


sauco».?! 


48 Esperanto-vorto mankanta en PIV ma atestata da plura imprimita 
verki inter adminime 1963 e 1988, inkluze Nakamura (1964: 180). 

4 La speco maxim konocata en Europa esas Trachurus trachurus 
(Atlantikana saurelo): A Atlantic/European horse mackerel, 
(common) scad, saurel, F chinchard (commun), caringue, 
maquereau anglais/bàtard, saurel (commun de l'Atlantique); 
G Bastardmakrele, Holzmakrele, Stocker, Suri; H jurel, chicharro; 
I sugarello, suro; R oObIkHoBeHHas craspuza. La radiko saurel/ 
esas do AFGHI. La Japoniana speco (Trachurus japonicus) 
nomesas & U (aji) en la Lando dil Naskanta Suno. 

5 «Oni rostas ĝin kun salo». 

5! «bolkuiras kun sukero kaj sojo». 

Pos vinoza sushi-ago, ma ankore ante la fino dil komuna 
repasto, la Chiniano subite staceskis, exkuzis su per altra 
rendevuo samvespera e sen plusa komento fortrotis. Me 
surprizesis da tala peripecio, ma ulu susuris quik pos lua 
desaparo: «ll vartesas extere da konkubino. La Chiniana stato 
ya pagas la voyajala kusti ne nur di certena Chiniani, ma anke 
di lia konkubini...». E pro to la Chiniano, «di qua me ne volas 
memorar la nomo», mankas sur la historiala fotografuro, quan 


ye la fino facis garsono! 





En la sushi-restorerio. Mea-sinistre stacas le Syôzi. Me ne memoras la nomi dil du 
cetera Japoniani. 

En la sequanta dio, venerdie, ye la 3-ma di agosto, s-rulo 
SyOzi, itere renkontrinte me en la libro-vendeyo, denove invitis 
me dinear en altra sushi-restorerio, ca-foye espereble ed 
expekteble «autentika», sen Usanatra fardizo — en posa 
e-postala mesajo il dicis ke la jovdiala restorerio esis «tipala 
Usanatra stilo, qualan ni trovas en Havayi, San Francisco ed 
al.»?? —, ma regretinde me havis familiala dineo asignita por ta 
vespero, che mea genitori, e me absolute deziris rividar mea 
frati e nevi pos unyara absenteso. E tale finis mea Japoniala 
frequentado dumkongresa. Pos la kongreso me recevis de s-ino 
Syózi e-postala mesajo per qua me saveskis ke venerdie li 
agreable dineis en sushi-restorerio Go Juu (sur strado Marquês 
Sá de Bandeira), ube la chef-garsonino mem «parolas la 


Japoniana tre decante».”? 


5. La Solena Inauguro 


Sundie, ye la 29-ma di julio, eventis la t.n. Solena 
Inauguro en la granda amfiteatro di Coliseu dos Recreios.. 
Kelka remarki, precipue linguala. Ula pos-nepotino di 
Zamenhof voce lektis diskurseto, sat fluante e bel-pronunce. 


Nur rare el eroretis (exemple, «unuj la “ajliaj»), ma kande el 


52 «tipa usoneca stilo, kian ni trovas en Havajo, Sanfrancisko k.a.». 
53 «parolas la japanan tre dece». 

mustis voce lektar la nasko-yaro di sua pre-avulo (1859), quala 
dizastro! On bone dresabis el, ma on obliviabis skribar la dati 
plen-litere, vice per cifri, sur elua paperi. Nur tre penoze, 
heziteme, balbutante e per ridikula stacatto el sucesis enuncar 
la dato, ma la verda samideanaro quik regalis el per aplaudo 
komprenema... 

Maxim anomale pronuncis t. n. Trezoro (Huang Yinbao), 
Chiniano, membro dil direkterio di UEA, e me ne povis 
komprenar plu multe kam 50% del kontenajo di lua voce 
lektata diskurseto, dum qua plurfoye sonis la vorto °Esperendo. 
Pose, kande me — kelke shamante — komentis a du experti pri 
mea kompreno nur duima, li konfesis simila nekapableso 
propra-orela, quo evidente kelke quietigis me... Parenteze me 
tamen devas konfesar ke, en posa aranjuro (di CDE, * ye 
mardio, la 31-ma di julio), la sama Trezoro, ne sur estrado ma 
inter la publiko, staceskis por spontane komentar la interveno 
da ulu, e ca-foye me komprenis cirkume 95% de lua dicajo 
(quankam il duris insistar pri “Esperendo). Nu, ver-simile 
koncernesas ne tam lua pronunco kam lua nekapableso voce 


lektar kompreneble... Dum la mencionita CED-aranjuro, cetere, 


* Centro de Esploro kaj Dokumentado pri la Mondaj Lingvaj 
Problemoj («Centro di Exploro e Dokumentizo pri la Mondala 
Linguo-Problemi»), institucuro kreita en 1952, kun forta ligo ad 
UEA. 

me kun granda plezuro askoltis komento da flue parolanta 
Usano, di qua me regretinde ne memoras (quankam me volas 
memorar!) la nomo, e lua absolute modelatra, tote sen-achenta 
(e sen-afektaca) pronunco ankore tinklas en mea oreli. Lua 
exemplo do montras ke esas posibla tote superirar partikularaji 
di lingui nacional anke ca-felde, kondicione ke on konciante e 
sorgoze kontreagas li. Anke en Warszawa, lor mea unesma 
UK, en 1987, me konoceskis flue-parolanta Usano, qua 
absolute ravisis me per sua marveloza Esperanto-pronunco. 

Nu, ankore pri la solena inauguro, me mencionez la 
diskurseto dal prezidantino di TEJO, Trân Hoan (Ĝojo), de 
“Vietnam. El enuncis sua kelke akuzativo-indijanta dicajo ne 
nur lautege, ma anke torentatre, quaze per mitralioso, tante 
galopante ke lua cerebro ne povis akompanar la lango, e vokali 
obliviesis («°fi ĉi instanto», «°Esprantujo») o konsonanteskis 
(«°alja mejloŝtono», «°alja rolo»). Fortunoze, a to kontrastis la 
modelatra pronunco da Otto Prytz,” qua nelonge parolis nome 
dil Akademio. Maxim longe — quale kustumale, segun quante 
on dicas — diskursis Mark Fettes,”” per sua lejera achento 


Angla e kelke patetika stilo, ma dum lua preske tota interveno 


55 Otto Prytz (n. 1943), Norvegiana esperantisto, membro dil 
Akademio di Esperanto. 

556 Mark Fettes (n. 1963): Usana-Kanadana profesoro, prezidanto di 
UEA (depos 2013). 

dormetis o mem dormegis Japoniana oldino dextre di me, dum 
ke apuda Chiniani voluptoze fingragis sua smartfoni, tote 
ignorante la parolanto. Kande lua Latina venis a punto fina, 
tondratra aplaudo vekis la dormantino, qua quik ipse 
aplaudeskis kun videbla entuziasmo... 

La finala litanio ek kurta saluto-mesaji da landala 
reprezentanti tedive tranesis, nam la nombro de landi amontis a 
cirkume sepadek, ma ne mankis anke interesiva o mem 
amuziva epizodi. Exemple, la reprezentanto di Angola, 
anuncinte sua nomo, adjuntis «kaj mi deziras...»”'. Pauzeto, ed 
itere «kaj mi deziras...», e tale il repetis, quar- o kin-foye, til ke 
il tandem sucesis expresar ula deziro, quan la publiko apene 
audis, pro la korala ridado e kompatema aplaudo. Fine, la 
reprezentanto di Portugal, Miguel Faria de Bastos,” vice livrar 
expektata mesajeto cirkonstancal, komencis digresar, longe e 
rokoke akumulante frazi pri historiala temaro, quale se il 
diskursus koram ministri e katedrieri, til ke ilun subite 
interruptis unesmafoye, e balde pose tote tacigis, salveo de 


moko-sufli e konsputi del partero... 


57 «e me deziras...» 

58 Miguel Faria de Bastos (n. 1942), advokato, prezidinto di PEA 
(Portugala Esperanto-Asociuro) ed olua nuna observanto en la 
komitato di UEA. 

6. La festino Iberiana 


Mardie, ye la 31-ma di julio, me tandem juis la okaziono 
quiete babilar e dinear kun la Iberiana grupo, a qua lore adheris 
anke la Indiano Giridhar Rao” e, ja ye la fino, Istvan Ertl” kun 
sua filiulo. La neoficala “elemento dil programo”, qua multe 
delektis me, eventis en bon-qualesa, charmoz-etosa e 
moderata-preza restorerio proxim la kongreseyo. Quala 
emocigiva instanto por me, pos tro longa korpal absenteso en 
aranjuri ta-sorta! 

Pri la dineo aparis fotografuro, facita da Victor Solé, en 
la 6-ma (venerdio-)numero dil kongreso-kuriero, sub la titulo 
«Rekune la Ibera Skolo». Preske egala fotografuro, facita da 
Giri, e riproduktita sube, publikigesis pose en la Wikipedia- 


pagino pri la «Iberiana Skolo».? 


5 Giridhar Rao (n. 1965), profesoro e nuna membro dil Akademio di 
Esperanto (depos 2016). 

99 Istvan Ertl (n. 1963): Hungariana tradukisto e poligloto, Esperanto- 
skriptero, redaktinto di Esperanto (oficala organo di UEA, 1992— 
2001) e kunredaktanto di Beletra Almanako. 

61 «L”Iberiana skolo itere kune». La periodalo es konsultebla hike: 
https://uea.org/pdf/uk2018/UKKuriero 6.pdf. 

© https://eo.wikipedia.org/wiki/Ibera. skolo 

Koncernesas historiala dokumento, se on konsideras ke, 
sur la imajo, ridetas kin del kunfondinti dil Esperanto- 


Republiko“ (la sidanti, de sinistre, horlojo-sinse): 





N W 


De sinistre, horlojo-sinse: Miguel Fernández, Abel Montagut, Antonio Valén, Ana 
Manero, Gonçalo Neves e Miguel Adúriz. 


Ministro pri Quika Buraski e Lo Sonore Sola, Ministro 
pri Kanta Bridge ed Universale Famoza Archi, Ministro pri 
Voyi Misduktiva, Aferi Ne-urjanta e Blasfemado Hispana- 
lingua e Supera Viziro dil Esperanto-Republiko, Ministro pri 


Nostalgio e Senkorpa Misterio e Ministro pri Sferi Dek, 


63 Fantomatra e virtuala “institucuro” fondita em 2008: 
http://esperantarespubliko.blogspot.com/ 


35 


Liven“ 10 ed Altra Pseudonomi. Regretinde, retenate da altra 
facendaji, mankas sur la fotografuro, pro absenteso de Lisboa, 
du plusa kunfondinti: Ministro pri Sexual, Eklipsal ed Extera 
Relati kun la Esperanto-Civito e Ministro pri Iozefal Bolio- 
Dishi e Sunal Orel-Binokli. Quankam exter la fotografuro, an 
la tablo sidis plusa ministri, do koncernesis entote somito- 
renkontro sendubite importanta ed atencinda, quan la 
Portugalan jurnalaro e cetera informili skandaloze ignoris... 

Giri surprizis me per tre sobra repasto: il ya farsizis sua 
digesto-sako per simpla tomata salado ed un mikra sitel-forma 
kazeo (quankam me komendabis du por il). Anke okazione dil 
diversa repasti kun la Japoniana grupo me remarkabis ke 
Aziani ordinare manjas min abundante kam Sud-Europani. Me 
esas kurioza saveskar ka koncernesas difero nur kultural o anke 
di organismi, do genetikal. Yen interesiva temo por exploro e 
por eventuala esayo... 

Dum la dineo me saveskis ke la jovdiala festo pri bel-arti 
esas kompromisata, pro manko di posibleso pre-plear kun 
teknikistala helpo en la sama klozajo ube la ceremonio, segun 
la programo, eventos. Do me telefone kontaktis mea amiko 
José Martins, predizanto di PEA e di LKK, qua lore dineis kun 
9/ Liven («Adsinistre») Dek esas lua (di Miguel Adŭriz) pseudonimo, 


e Sferoj («Sferi») esas la titulo di kolekturo de Esperanto-libri pri 
cienco-fiktivajo editata da lu. 


36 


Clay Magalhães % en altra restorerio. Me rezolvis kelke 
“montrar la denti” e mem blufis ke la prezidanto e la sekretario 
dil Konkursi pri Bel-Arti minacas demisionar se on ne 
disponebligos a li klozajo e teknikistala helpo por pre-pleo. 
Martins promisis ke il parolos kun Clay e penos solvar la 
impaso. En la sequanta dio me ya recevis mesajo en mea 
posho-telefonilo (ne-smartfona), per qua la duopla prezidanto 


garantiis ke nia revendiko satisfacesos... 


7. La Konkursi pri Bel-Arti 


Til la nuna UK me asistabis nur du ceremonii dil 
Konkursi pri Bel-Arti, nome en Valencia (1993) e Berlin 
(1999). Lora aranjuri konsistis ek nura diskurseto dal 
prezidanto dil komisitaro, anunco dil nomo di singla ganinto, 
advoko dil koncernato o di lua reprezentanto adsur la estrado, 
livro di lua diplomo ed eventuala voco-lekto dil premiizita 
verko, se koncernesis poemo. 

En 2018 la ceremonio esis tote altra. Ol transformesis a 
richa spektaklo, en impozanta “auditorio, qua atraktis multe plu 
multa homi kam es kustumal, e la premio-anunco e diplomo- 


livro divenis simpla elemento dil tota aranjuro, en qua on 


65 Clay Magalhães (n. 1974): Braziliana esperantisto, KKK 
(Konstanta Kongreso-Sekretario) di UEA (depos 2003). 

reliefizis, plu multe kam la nomi dil koncernata individui, la 
Esperanto-kulturo ipsa, kom fenomeno kultivinda e juinda. 

Ja de 1999 me ne sendabis verki por la Konkursi pri Bel- 
arti, e anke en 2018 me longe hezitis ka me devas partoprenar o 
ne. Tandem ulu sucesis persuadar me, e me rezolvis sendar sep 
verki por quar branchi e subbranchi. De olti recevis unesma 
premion mea esayo «En la mondon venis parol' nova. Studo 
pri la parola uzo de Esperanto inter 1887 kaj 1905». Me tre 
jojas ke me recevis premio precize per ica verko, en qua me 
kolokis tante multa tempo ed energio. Me mustis konsultar 54 
artikli ed altra-speca referala verki por cherpar la necesa 
informi e datumi, ma plektar oli per kontinua, sencoza e 
lektinda filo montresis tasko plu herkulatra kam la explorado 
ipsa, e venis instanto kande me pensis pri renunco, anke pro ke 
samtempe me mustis finar e balde livrar tradukata romano ad 
editerio, do me stacis an la bordo di mental surmeneso. 
Fortunoze me kolektis forci me-ne-savas-de-ube e duktis la 
esayo a bona fino. Se on konsideras mea tota partopreno, olca 
tamen esas qualifikebla kom la minim sucesoza til nun, se me 
ne mismemoras, nam me konkursis per sep verki ma recevis 


nur un premio. Ka to signifikas ke ja komencis la degenero di 


$6 «Aden la mondo venis nov parolo. Studiuro pri la parol-uzo di 
Esperanto inter 1887 e 1905». 

Gonçalo Neves? Nu, espereble to konsequas nur — od 
adminime precipue — de ke la nuna juriani montresas plu 
rigoroza e plu postulema, quo esas salutinda, nam tal atitudo 
ver-simile stimulos la konkursonti plualtigar sua nivelo e do 
anke olta di la Esperanto-literaturo generale. 

Advokite adsur la estrado, me adparolis la publiko e dicis 
ke «la nomo de la aŭtoro ne tiom gravas; plu gravas la 
verko».9? Pose me explikis la temo dil esayo ed expresis la 
deziro ke omna od adminime granda parto del askoltanti povos 
konoceskar la esayo e mem lektar ol, quankam me savis e 
duras savar ke to maxim probable nultempe eventos, ke la texto 
moldos en venonta numero di Belarta Rikolto e rapide 
obliviesos, se me ne agos ulo por divulgar ed acesebligar ol a 
publiko plu ampla. En ica verko evidenteskas 1.a. la rolo di 
Finlando en la vivigo di la parol-uzo di Esperanto dum la frua 
tempo (pri qua me cetere apene savis ulo ante mea exploro por 
ca verko). Forsan me povos kaptar la okaziono ke la nexta UK 
eventos precize en Suomi por agar ulo ca-skope. 

Me tre joyas ke en 2018 recevis premion altra 
Portugalano, nome José Crispim, nun tre evoza, qua povis ipse 
lente pazar adsur la estrado por recevar sua diplomo, pos 


honoral menciono en 2012. Regretinde il komplete ignoresas 


97 «La nomo dil autoro ne tante importas; la verko es plu importanta». 

en la enciklopedio da Sutton“ ed en la historiala verko da 
Minnaja/Silfer,” quankam ilta atencinde skriptas originale e 
traduke ja de longe, maxim ofte sub la pseudonimo Eduardo 
Novembro. Pluse me joyas ke itere recevis premion la 
Braziliana skriptero, tradukero e mediko Paulo Sérgio Viana, 
anke nejuste ignorata dal Esperanto-historiografi. En la sama 
konkurso do recevis premion tri diferanta  skripteri 


Portugalana-lingua, quo establisas absoluta rekordo. 





De sinistre stacas Paulo Sergio Viana (Brazilia), Laure Patas d'lliers (Francia) — elqua rekordale 
akaparis tri unesma premii! — Miguel Adŭriz, Ana Manero, Miguel Fernandez e Goncalo Neves. 


68 Geoffrey Sutton: Concise Encyclopedia of the Original Literature 
of Esperanto 1887-2007. New York: Mondial 2008. 728 p. 

© Carlo Minnaja, Giorgio Silfer: Historio de la Esperanta Literaturo. 
La Chaux-de-Fonds: LF-Koop 2015. 748 p. 

Nur ne plezis a me ke Sara Spanô,”º UEA-direktero pri 
kulturo ed al., dum antea elemento dil programo — nome, dum 
la Solena Klozo — laute anuncis ke la esayo-premion Luigi 
Minnaja ganis ula «Gonzalo Niebes». En venonta kongreso, se 
me renkontros el en koridoro od altra-loke, me probable 


nomizos el Sara Hispano... 


8. L’auciono 


Lektinte tanta favoranta opinioni pri l’aucionala habileso 
di Tonkin, kun granda kuriozeso me unesmafoye asistis ta 
aranjuro, qua eventis venerdie, ye la 3-ma di agosto, en salono 
Carreira. Nu, Tonkin certe meritas sua aucionala famo, nam il 
direktis omno ajile e kompetente, ma samtempe tre espritoze. 
Tamen me remarkis, adminime dufoye, ke pro troa hasto o 
miopeso o pro altra motivo il pretervidis levita manuo, e tale 
perdesis ofro, qua povus ankore kelke polsterizar la kaso di 
UEA... 

Tamen la evento esis juinda anke psikologiale. Unesme, 
pro la enchambra varmegeso apene tolerebla, la prezidantino di 
TEJO, dum preske la tota tempo, stacis latere di Tonkin e per 


sencese agitar abaniko el serveme rifreshigis la aero cirkum la 


7 Sara Spanô (n. 1981), Italiana doktorino pri klasika filologio e 
literaturo, membro dil direkterio di UEA depos 2016. 

kapo dil aucionala maestro. Quon dicos la verda feministi? 
Duesme, esas astoniva la quanto de pekunio quan prosperoza 
kongresani voluntas ekposhigar por akaparar la maxim 
nekredebla bagateli. Nu, quankam exemplero di Fundamento 
de Esperanto (del nonesma edituro, ecelante sorgita da André 
Albault en 1963) recevis absolute nula ofro, nomo-plako di 
Tonkin del antea Usana Esperanto-kongreso, sapono kun 
portreto pri Zamenhof e signaturo da Mark Fettes, ed abaniko 
del UK en Seul vendesis po 6, 25 e 30 euri, rispektive... Altra 
kongresano ne hezitis ekposhigar 25 euri por obtenar stono del 
kastelo Grésillon... E quon dicar pri ke la unesma kongreso- 
numero dil nexta UK vendesis po 600 euri?! Imaginez quanta 
pvz-tomin on povus komprar po tala pekunio-quanto... 

Pri altra aucionita vari on darfus questionar ka li ne devus 
esar depozata en muzeo, vice forglitar aden la manui di privati, 
quala, exemple, postala karto di Boulton de 2009 e fotografala 
kamero di Detlev Blanke," qui vendesis po 100 e 330 euri, 


rispektive. 


1 Detlev Blanke (1941-2016): Germana linguisto, interlinguisto ed 
“esperantologo. Kunfondinto di Gesellschaft fir Interlinguistik 
(GIL) en 1991 e lua prezidanto dum duadek yari. En 2006 il 
diskursis dum la Ido-konfero en Berlin (en Esperanto, samtempe 
interpretate da Giinter Anton ad Ido). 

Me shokesis anke pro ke la unesma yarala kolekturo di 
La Revuo vendesis po 60 euri, kontre ke la unika e multe plu 
rara kolekturo di Lingvo Kosmopolita (1912-1913) esis 
komprata po nur 25 euri (do mem plu chipe kam l’abaniko de 


Seul!). 


9. La Esperantologiala Konfero 


Pro la spektaklo dil Konkurso pri Bel-Arti me faliis la 
matinal “seanco”? dil Esperantologiala Konfero. Kande me, 
posdimeze, envenis salono Sacramento, Patience Haggin ja 
komencabis diskursar pri la relato inter la famoza Dreyfus- 
afero e la Esperanto-movado, e mea orelin quik agacis lua 


hororinda Angla achento e anke lua konstanta mis-acentizo: 


72 “seanco korespondas ad A session, F séance, G Sitzung, H sesion, 
I sessione, R ceccus. La tradukuro «kunsido» (propozata da 
Beaufront/Couturat 1915: 500) ne suficas, nam seanco povas 
konsistar — ed ordinare konsistas — ek plura kunsidi. Altra-latere, 
sesiono havas diferanta signifiko: «Duro dum qua deliberanta 
korporaciono kunsidas kontinue» (Dyer 1924a: 331); «Parto di la 
yaro, dum qua “seancas kontinue deliberantaro, tribunalo 
nepermananta» (Pesch 1964: 521). Pesch (1964: 514) yuste 
konsideras la radiko kom verbala e yene definas ol: «seancar 
(netrans.) Esar asemblita e permanar tale til (normale) la traktiteso 
di omna punti, di omna *itemi di la delibero-programo, (aludante la 
membri di asemblitaro qui deliberas, kun-laboras)». Ica defino esas 
extensebla e ne impedas la uzo dil radiko por expresar A séance, 
séance de spiritisme, G Séance, H sesion espiritista, I seduta 
spiritica, R ceanc («spiritismala seanco»). 

internácya opinyo, publiko, leteroj, politiko, ideolódjyo, 
antisemito, pozicyo e tale senfine pluse, dum la tota prizento,” 
cetere tre interesiva e tre bone dokumentizita. Pluse, el 
konstante devis bataliar kontre la horlojo e pro to, vole o 
nevole, el hastoze traktis grava *itemi. Nesuficanteson di 
diskurso-tempo same sentis la nexta kontributanto, Sabine 
Fiedler,” e precipue me ipsa, qua sequis elca. Me kelke 
baraktis pro mea Power-Point-prizentajo e, kande Orlando 
Raola,” la kunordinanto, susure avertis me pri tempo-preso 
(«restas nur kvin minutoj!»),79 me komencis hastoze transsaltar 


prizentindaji e pro nervozeso mem mea linguo-nivelo 





73 Elua diskurso venis a mea kapo kande, pos kelka monati, me lektis 
yena lamento da Katalin Kovats en La Ondo de Esperanto (2019: 1 
(291), p. 14): «Quo maxime tristigis me tra la yaro esis la basa 
linguo-nivelo di nia “komunitato, manko dil prestijo di bona e bela 
linguo-uzo. Vane ni examenas la esperantisti ed es fiera pri 2250 
KER-diplomiziti, se dum importanta aranjuri, quale, exemple, 
eventis anke en la UK en Lisboa, milo de esperantisti mustis audar 
misparolata Esperanto del estrado» (originale: «Kio pleje 
malĝojigis min tra la jaro, estis la malalta lingvonivelo de nia 
komunumo, manko de la prestiĝo de bona kaj bela lingvouzo. Vane 
ni ekzamenas la esperantistojn, fieras pri 2250 KER-diplomitoj, se 
dum gravaj tutmondaj aranĝoj, kiel ekzemple estis ankaŭ en UK en 
Lisbono, milo da esperantistoj devis aŭdi fusparolatan Esperanton 
de sur la podio»). 

74 Sabine Fiedler (n. 1957): Germana doktorino pri Angla linguistiko 
ed experto pri Esperanto-frazeologio. 

75 Orlando Raola (n. 1955): Kubanida Usana kemiisto, membro dil 
Akademio di Esperanto depos 2016. 

76 «restas nur kin minuti!». 

degenereskis (exemple, me hororante audis ek mea boko la 


).” Fine di mea prizento, mankis tempo 


pleonasmo ekestigis 
mem por questioni e respondi pri mea temo (la Historiala 
Dicionario di Esperanto), quon me multe regretis. 

Unesmafoye me partoprenis la Esperantologiala Konfero, 
ma la generala koncepto ne plezis a me, nam koncernesas 
intersequanta diskurseti — quaze industrial kateno —, quin on 
mustas prizentar o hastoze o surfacale. Ye la fino, me ne savas 
pro quo, venis a mea kapo la dicajo «Malpli estintus pli»,"*. 
titulo dil recensuro da Reinhard Haupenthal” pri La arto labori 
kune 8º, festo-libro publikigita homaje Tonkin (titulo quan 


certena malicozo en privata letri transformis a La arto trabori 


kundon)...8! 


17 Tradukebla per «komenceskar». 

78 «Min multa esabus plu multa». 

? Reinhard Haupenthal (1945-2016): Germana tradukero, bibliofilo, 
esperantologo ed interlinguisto, experto pri Volapiik e kunautoro 
(kun Tazio Carlevaro) di Bibliografio di Ido (1999). La mencionita 
recensuro aparis en La Ondo de Esperanto 2010, n-ro 4 (186) ed 
esas lektebla hike: 
http://katalogo.uea.org/katalogo.php?inf=8356&id=1211&recenzo 
=montru#ek 

80 «L'arto laborar kune». 

8! «L'arto perforar *kundio». 

10. La surpriziva festo-libro... 


Fine di januaro di 2018 per e-postala mesajo kontaktis 
men José Antonio Vergara, nome di tria redakto-grupo, di qua 
il esis membro kun du Japoniani — Gotoo Hitosi e Kimura 
Goro Christoph —, ed il invitis me partoprenar, per artiklo od 
esayo, organizata festo-libro por la 75-ma aniversario di Ulrich 
Lins,” olquan on intencis livrar al jubileato lor la CDE- 
aranjuro dum la UK en Lisboa. Pro troa okupeso me refuzis la 
invito, ma fine di marto Vergara insistis e persuadis me, e fine 
di aprilo me ya livris ad il 15-A4-pagina artiklo sub la titulo 


«Japanio kaj la latina», yene rezumita: 


«En la nuna verko me analizos precipue la relato inter 
Japonia e la Latina linguo. En la unesma chapitro me parolos 
pri la historiala relati inter la Japoniana e la Latina e montros 
ke olca, same kam la Portugalana, pleis importanta rolo por 


konocigar la Japoniana inter Europana kulturozi. En la duesma 





82 Ulrich Lins (n. 1943): Germana historiisto, experto pri Japonia ed 
autoro 1.a. di La danĝera lingvo (1-ma ed. 1973), tradukita a plura 
lingui. En la 2-ma edituro di ca verko (1988), Ido mencionesas 
6-foye (p. 41, 42, 191, 195, 196, 329). Emfazon meritas anke la 
uzo di Ido-vorto (detrimentado) en citajo ek laborista Esperanto- 
buletino de 1929/30 (p. 286). 

83 «Japonia e la Latina». 

chapitro me prizentos la Latina korespondado quan me havis 
kun Japoniana profesoro, inter julio e decembro di 1988, dum 
qua ni traktis multa temi, i.a. anke Esperanto. En la triesma e 
lasta chapitro me skisatre mencionos la agado da altra nuna 


Japoniana latinisti».8* 


La festo-libro editesis da Mondial, en Usa, nur kelka dii 
ante la UK, en 250 exempleri, ed Ulrich Becker, la editisto, 
sendis per UPS kin «autoral» exempleri a Gotoo sub la adreso 
di hotelo Fénix Urban, ube ilca — ensemble kun Japoniana 
grupo de plu kam duadek homi — balde lojeskos, ma pro 
misterioza motivo — supozeble pro ke la nomo Gotoo Hitosi 
ne esis same ortografiita sur la pako ed en la gasto-listo dil 
hotelo... — UPS tardigis la livro e, pos vigoroza korespondado 
per e-postala mesaji inter Becker e la livristo ed inter me e 


hotelo-responsanto, la pako tandem arivis en l’acepteyo dil 





84 «En la nuna artikolo mi analizos precipe la rilaton inter Japanio 
kaj la latina lingvo. En la unua ĉapitro mi parolos pri la historiaj 
rilatoj inter la japana kaj la latina kaj montros, ke ĉi lasta, same 
kiel la portugala, ludis gravan rolon por koniĝo de la japana inter 
eŭropaj kleruloj. En la dua ĉapitro mi prezentos la latinlingvan 
korespondadon, kiun mi havis kun japana profesoro inter julio kaj 
decembro de 1988, dum kiu ni pritraktis multe da temoj, i.a. ankaŭ 
Esperanton. En la tria kaj lasta ĉapitro mi skize mencios la agadon 
de aliaj nuntempaj japanaj latinistoj». lca artiklo, cetere, balde 
aparos kom Ido-libro che Editerio Sudo. 

hotelo, matine dil 31-ma di julio, do precize en la sama dio 
kande eventos, ye dimezo cirkume, la surpriziva livro a Lins. 
Gotoo, ja en la kongreseyo, recevis pria informo del 
hotelo, hastis adibe per taxio por rekoliar la pako ed anhelante 
retrovenis al kongreseyo por transdonar al jubileato, per 
tremanta manui e shancelanta voco, fine dil seanco, la 
*difikulte? akushita festo-libro, quan me ne ja vidis nek palpis! 


Del kin autoral exempleri, Gotoo ya destinis tri al tri redakteri e 





8 La vorto desfacila, neapte heredita de Esperanto, ne esas 
Justifikebla per nia fonto-lingui, qui ya prizentas du diferanta radiki 
por expresar l’antonima koncepti: A easy/ difficult, FI facile/ 
difficile, G leicht/ schwer, H fácil! difícil, R nĉrkaŭ/ TpyAHBIA. 
Tamen existas du internaciona radiki qui povas komode expresar 
l’antonimeso di facila: dificil/ e difikult/. La duesma, lansita preske 
samtempe da Sá (2004) e da Partaka (2004) en forumi e anke uzata 
da ilca en literaturala verki (Partaka 2010: 17, 25, 86, 113, 128, 
159; 2014: 8, 22, 38, 59; 2017: 10), esas preferinda pro esar 
adjektivala (A difficult, F difficultueux, H dificultoso, 
I difficoltoso), substantivala (A difficulty, F difficulté, H dificultad, 
G Diffikultät, I difficoltà, L difficultas) e verbala (H dificultar, 
G diffikultieren), kontre ke la unesma esas nur adjektivala. La 
Germana formi esas rara od obsoleta, ma to apene diminutas 
l’ampleso di ca radiko, uzata anke en altra Romanala lingui e mem 
en lingui plu “exotika”: Maltana (s. diffikultà), *Papiamento 
(s. difikultat), Kabverdana kreola (v. difikulta). Parenteze, ne mem 
ad omna Esperanto-skripteri plezas l’artificaleso di malfacila: pro 
to on trovas dificila che Haupenthal (1984) e Piĉ (1997) e mem 
muskila (del Turka, Araba, Persiana e plura Indiana lingui) che 
Sadler (1967: 9, do longe ante Lingwa de Planeta, qua pose adoptis 
la sama radiko, sub la formo mushkile!), Camacho (2013: 14) e 
Williams (2017). 

donacis la du restanta a Tonkin (qua tote ne kunlaboris en la 
projeto!) ed a s-ulo Syózi, longa-yara amiko di Lins... 

La kontributinta autori recevis do nul exemplero dil 
verko. To pensigas me pri la multa-naciona editerio por qua me 
tempope tradukas romani e «di qua me ne volas memorar la 
nomo». Kustumale ol regalis sua tradukisti per du exempleri di 
singla tradukita verko, ed ica “privilejo” mencionesis mem en 
la kontrakto. Tamen, recente, forsan por sparar kusti, ol 
rezolvis eliminar tala regalo, e do la kompatinda tradukisti nun 
mustas kelke lejerigar sua propra burso, se li volas posedar 


materiala “pruvo” pri sua intelektala laboro... 





Ulrich Lins (dextre) montras la festo-libro jus livrita da Gotoo Hitosi. 

11. Singla persono kun sua rezono... 


Dum linguala diskuti en Interreto on ofte recevas la 
impreso ke en Esperanto, malgre repetata plendi e lamenti, 
generale ne mankas vorti ed expresuri por nomizar omnadia 
objekti e koncepti e ke, kontree, tala vorti ed expresuri mem tro 
abundas, od altre dicite, relate ad omnadia objekti e koncepti 
Esperanto ofte montresas ne kom idiomo unesale lernebla e 
senkonflikte docebla ma plu multe kom ensemblo de *idiolekti 
o grupal dialekti qui intertoleras o minucieme interdisputas. To 
esas regretinde experiencebla anke dum renkontri, kongresi e 
simil aranjuri. 

Ja en aprilo di 2018, lor internaciona “koloquo pri 
Esperanto ed Ido organizita da KCE (Kulturala Centro 
Esperantista) en La Chaux-de-Fonds, Suisia,“ me remarkis 
exemple ke me prenas treno, kontre ke la membri di KCE 
trafas («atingas») ol, e ke la homon qua en ol truizas la bilieti 
me nomizas konduktoro, kontre ke li prefere parolas pri 
kontrolisto. Ankore en La Chaux-de-Fonds, kande me uzis 


l'acensilo kun Claude Gacond” en la Nacional Biblioteko, por 


86 vd. Neves 2018. 

87 Claude Gacond (n. 1931): Suisa pedagogo, kunfondinto (en 1967) 
di CDELI (Centro de Dokumentado kaj Esploro pri la Lingvo 
Internacia, «Centro di Dokumentizo ed Exploro pri la Linguo 

vizitar la serverio di CDELI, il nomizis tal aparato kom 
ascendilo, quankam la kustumala Esperanto-vorto esas lifto... 
Anke en Lisboa me havis simila experienci. Exemple, 
dum sua diskurso pri parol-arto (lundie, ye la 30-ma di julio) 
Tonkin nomizis polvo-aspiratoro kom suĉpurigilo, quankam la 
kustumala Esperanto-vorto esas polvosuĉilo, e dum la ja 
mencionita auciono il trifoye nomizis abaniko kom ventolilo, 
quankam la kustumala Esperanto-vorto esas ventumilo (do il 
konfundis abaniko a ventilatoro!). Dum la sama aranjuro ilu 
laudis la ledra spino di aucionata kolekturo de La Revuo, ma 
ica libro-parto nomesas da multi e da PIV — nejuste, segun me 
— dorso. Dum la mencionita dineo en Café Lisboa, s-rulo 
Syozi donacis a me Japoniana-lingua posho-libro pri planti, ma 
ante livrar ol a me, il shovis dika-papera rektangulo ek la libro 
e questionis me pri olua nomo; Ionel, qua es experta pri libri e 
lo librala, quik respondis vice me: «tio nomiĝas pagindikilo»;8* 
nu, ta objekton me sempre nomis libromarko, ma forsan de nun 


me adoptos la “Ionel-vorto”, qua semblas esar plu klara. 


Internaciona»), ube trovesas tre richa kolekturo de libri e periodali 
en plura auxiliara lingui, anke en Ido. 
88 «ol nomesas pagino-indikilo». 

Dum la solena klozo (saturdie, ye la 4-ma di agosto) 
Emilio Cid uzis la vorto flugroboto, ma Bertil Wennergren,% 
en poskongresa diskuto che Facebook, asertinte ke parolesas ne 
pri roboto, propozis la neologismo droneo, dum ke altra 
kundiskutanti pledis por senpilota flugmasino, flugumo e mem 
burdo («burdono»); por kompletigar la kolekto me dicez ke, en 
la koncernata Wikipedia-pagino, sidas (o sidis, kande me 
konsultis ol en agosto di 2018) anke yena varianti: 
telestiraviadilo, telestirata aviadilo e mem spavo (akronimo di 
SenPilota Avio)... 

Ankore pri Cid, dum la solena inauguro, okazione dil 
saluto-mesaji da landala reprezentanti, 1l anuncis la nomo di 
Giridhar Rao, reprezentanto di «Hinda Unio», ma ilca salutis 
«nome de la barataj esperantistoj». Forsan pro to, Brian 
Moon H por plezar ad omni, informis, dum la publika homajo a 
Boulton, ke il olim «vojagis al Barato / Hinda Unio». Ankore 
pri lando-nomi, me adjuntez ke tre rare me audis uj-formi dum 


la tota kongreso, quankam me expektis altro, nam, kelka 





89 Emílio Cid (n. 1960), Braziliana komercisto, membro dil direkterio 
di UEA (depos 2006), en qua il responsas i.a. pri informado. 
Bertil Wennergren (n. 1956), Sueda tamburaro-pleisto e 
gramatikisto, membro dil Akademio di Esperanto (depos 2001). 
?! Brian Moon (n. 1947): Britaniana emerita tradukisto habitanta 
Luxemburgia, vice-prezidanto dil Akademio di Esperanto. 


90 

monati ante lore, Wennergren atencigabis, en grupo che 
Facebook, ke tala formi recente divenis plu ofta en parol-uzo... 

Dum la solena klozo, la estradon ganso-marche surtrotis 
la mikri del Infantala Kongreseto eventinta en Almada e li 
dolca-voce salutis la maturi surpartera, ma mem tal noviceti ja 
interdivergas per linguala detali, nam uni anuncis ke li venas ek 
lando X, kontre ke altri klametis ke li venas de lando Y... 

Ankore pri la solena klozo, en sua adio-diskurso, Fettes 
dicis «vi dividas tiujn valorojn», ma tala uzo di dividi 
qualifikesis kom Anglatra da Fiedler, du dii plu frue, en lua 
diskurso dum la Esperantologiala Konfero, e tale el montris ke 
el ne konsultis mea Historiala Dicionario, olqua ya docabus ad 
el sur p. 23 ke ja en 1888 Grabowski skribis «$i kore dividis la 
malĝojon de la malfeliĉa Praskovja Petrovna» ? en sua 
tradukuro La neĝa blovado («La nivo-tempesto»)... 

Laste, ma ne balaste, me mencionez ke la duesma 
precipua urbon en Portugal uli nomis Oporto, altri Porto, e ke 
la tradicional Portugalana kanton uli nomis fado, altri faduo, 
segun la duesma edituro di PIV. Relate ad ica dicionario, uli 
juste o nejuste ne sequas olua rekomendi: exemple, Hori 


Yasuo, fine di sua «instruktiva prizentado pri Japonia», parolis 


?? «el kordiale dividis la tristeso dil desfelica Praskovja Petrovna». 


53 


pri «maturiĝintaj persimonoj»,”” juste ignorante la stranja vorto 


kakinoko propozata en ta dicionario... 


12. Finala popurita remarki 


Mea generala impreso pri la UK di Lisboa esas pozitiva. 
Me tamen portis kelka regreti adheme en la valizo dil memoro: 
exemple, me ne sat ofte e longe juis la kompaneso di mea 
Iberiana kolegi ed amiki, me apene babilis kun Suso Moinhos, 
Antonio Martins, Faria de Bastos ed altri (a qui la redaktala ed 
altra-sorta devi impedis plu quieta juado dil kongreso), me 
faliis interesiva elementi dil programo e anke expekteble bona 
koncerti, por ne parolar pri la futbalo-partio, quan me, malgre 
mea griza hari, deziris partoprenar, mem se nur dum poka 
minuti, ma mea dextra shultro — qua lore esis quaze 
“konjelata”, perdinte granda-parte sua normala movebleso — 
impedis lo. Pluse, me male orientizis me pri l’autorala mi-hori 
e do me faliis kelki quin me absolute volis asistar, quankam 
prosperis a me juar olta di Minnaja, dum qua Michela Lipari, 
stacante en la fundo di improvizita “chambro” — qua fakte esis 
nulo altra kam streta galerio super la libro-vendeyo — , 


9.  «matureskinta  *persimoni». La Ido-vorto persimono 


(A persimmon, AFI kaki, F plaquemine, G Kaki, Persimone, 
H caqui, I cachi, caco, R xypma) propozesis da Neves (2008: 106). 

komencis klamar «Bonvolu ne mensogi!!»,?^ sempre plu laute e 
minacoze, til ke la prizentanto cesis fingar ne-audo e kelke 
atencis la klamantino... 

Altra-latere me joyas ke ca-foye, kompare ad antea 
kongresi ed altra-sorta Esperanto-aranjuri, mea okulin agacis 
min multa bufonatra figuri e groteska atitudi e min multa 


agitata standardi e steloza kostumi... 


94 «Voluntez ne metiar!!». 

